आरबीआई की रिपोर्ट के मुताबिक बैंकिंग सिस्टम में फिनटेक के तहत मुख्य रूप से तीन चीजें इस्तेमाल होंगी। आर्टिफिशियल इंटेलिजेंस (एआई), ब्लॉक चेन व इंटरनेट ऑफ थींग्स। एआई के तहत आने वाले समय में बैंकों में ग्राहक सेवा व उनकी मदद के लिए रोबोटिक सहायक होंगे। रोबोटिक सहायक का इस्तेमाल मुख्य रूप से बैंकों के बड़ी शाखाओं में किया जाएगा जहां काफी अधिक संख्या में ग्राहक आते हैं। ये रोबोटिक सहायक ग्राहकों को बैंकिंग ट्रांजेक्शन में उनकी मदद करेंगे। वित्त मंत्रालय के सूत्रों के मुताबिक आने वाले समय में बैंकिंग में सिर्फ सेविंग या सर्विस ट्रांजेक्शन का ही काम नहीं होगा। बैंक का काम ग्राहकों की हर प्रकार से तसल्ली के साथ ग्राहकों के धन को बढ़ाने में सहयोग देना भी होगा।